**ประสบความสำเร็จตามคาด ซื้อขายเทคโนโลยีเกษตรจากยุโรปสู่เอเชียคล่องตัว**

**ผ่านงานฮอร์ติ เอเชีย และ อะกริเทคนิก้า เอเชีย วีเอ็นยูฯ และ ดีแอลจีฯ แถลงพร้อมสำหรับปี 2018**

กรุงเทพฯ-แฟรงเฟิร์ต - 23 มีนาคม 2560

มหกรรมงานแสดงเทคโนโลยีเครื่องจักรกลเกษตรและนวัตกรรมพืชไร่พืชสวนแห่งเอเชีย – งานฮอร์ติ เอเชีย 2017 ครั้งที่ 5 กลับมาในธีม “แนวทางแก้ปัญหาเกษตรกรรมยุคใหม่” เน้นการแสดงเทคโนโลยี นวัตกรรม เครื่องมือ และอุปกรณ์ที่เหมาะสำหรับพืชพรรณ ผัก ผลไม้ ดอกไม้ และกล้วยไม้ และงานอะกริเทคนิก้า เอเชีย 2017 หรือ งานแสดงเทคโนโลยีและนวัตกรรมด้านเครื่องจักรกลการเกษตร ในครั้งนี้ นับเป็นการเชื่อมโยงและแลกเปลี่ยนนวัตกรรมชั้นนำจากทวีปยุโรปและเอเชียมาจัดแสดงครั้งแรกในประเทศไทย ระหว่างวันที่ 15-17 มีนาคม 2560 ณ ไบเทค กรุงเทพฯ ด้วยยอดผู้ประกอบการชั้นนำกว่า 219 รายจาก 42 ประเทศ และยอดผู้เข้าชมงานทะลุ 8,168 คน จาก 76 ประเทศ ทั้งนี้จำนวนผู้เข้าร่วมงานยังไม่รวมผู้เชี่ยวชาญจากอุตสาหกรรมปศุสัตว์ที่แห่มาเยี่ยมชมงานเกษตรหลายพันคน นับเป็นการตอกย้ำถึงความสำเร็จอีกก้าวของการจัดงานเกษตรระดับนานาชาติอย่างแท้จริง

เมื่อวันที่ 15 มีนาคม 2560 ที่ผ่านมาทางวีเอ็นยู เอ็กซิบิชั่นส์ เอเชีย แปซิฟิค และ ดีแอลจี อินเตอร์เนชัลแนล ร่วมกันจัดพิธีเปิดงานแสดงเทคโนโลยีและนวัตกรรมพืชไร่พืชสวนและเครื่องจักรกลเกษตรแห่งเอเชียอย่างเป็นทางการ โดยได้รับเกียรติจากนาย สัตวแพทย์ ธนิตย์ เอนกวิทย์ รองปลัดกระทรวงเกษตรและสหกรณ์ ร่วมกล่าวเปิดงานและเป็นประธานในพิธี พร้อมด้วย นายนีโน่ กรุตต์เก กรรมการผู้จัดการ บริษัท วีเอ็นยู เอ็กซิบิชั่นส์ เอเชีย แปซิฟิค จำกัด, นายฟิลลิป โชว์เซอร์ เอสกิ้ง คณะกรรมการบริษัทและรองประธานกรรมการบริหาร องค์กรการเกษตรแห่งเยอรมัน (DLG), นายนพรัตน์ เมธาวีกุลชัย ผู้อำนวยการ สำนักงานส่งเสริมการจัดประชุมและนิทรรศการ(องค์การมหาชน), ศ.ดร. อัลท์ ไดซ์ เฮ้าส์เซ่น ประธานคณะกรรมการเกษตรและอาหาร ประเทศเนเธอร์แลนด์, นาย อักเซล วิลด์เนอร์ อัครราชทูตที่ปรึกษาฝ่ายอาหารและการเกษตร สหพันธ์สาธารณรัฐเยอรมนีประจำประเทศไทย และ พณฯ ท่าน พอล เม้งเฟล อุปทูตราชอาณาจักรเนเธอร์แลนด์ประจำประเทศไทย ร่วมเป็นสักขีพยานในการยกระดับประเทศไทยสู่ศูนย์กลางการส่งออกสินค้าเกษตรกรรมไปสู่ตลาดโลก และผลักดันนโยบายไทยแลนด์ 4.0 ของภาครัฐนำไปสู่การลงมือปฏิบัติเพื่อเสริมสร้างคุณภาพชีวิตและสร้างแนวคิดใหม่ในการต่อยอดธุรกิจภาคเกษตรของไทยให้ก้าวทันกระแสโลกอย่างแท้จริง

ตลอดระยะเวลา 3 วันของการจัดงาน ประสบความสำเร็จด้วยอัตราการเติบโตกว่าที่นับจากจำนวนผู้เข้าชมงานที่เป็นชาวต่างประเทศเพิ่มมากขึ้นกว่า 32 % เมื่อเทียบกับปี 2015 นับเป็นอีกปีที่ได้รับการตอบรับเป็นอย่างดีจากผู้ประกอบการที่มาร่วมจัดแสดงงานกันอย่างเต็มที่ภายในงาน ด้วยความร่วมมือกับสมาคมเกษตรเยอรมนี จึงทำให้บริษัทชั้นนำจากทวีปยุโรปตัดสินใจเข้ามาเกิดตัวธุรกิจและนำเสนอนวัตกรรมที่เหมาะกับพืชเมืองร้อนหลากหลายผลิตภัณฑ์ อาทิ นวัตกรรมการปลูกผักในโรงเรือนปิด, ผักกรีนโอ๊คสายพันธุ์ใหม่, หัวหอมแดงสำหรับพืชเขตร้อน ที่ให้ผลผลิตรวดเร็วกว่าปกติ, ระบบน้ำจากประเทศอิสราเอล พร้อมนวัตกรรมทางการเกษตรและโรงเรือนจากนานาประเทศมาจัดแสดงภายในงาน งานฮอร์ติ เอเชีย 2017 มีผู้ประกอบการทั้งสิ้น 130 บริษัท จาก 22 ประเทศ โดยครอบคลุมทุกขั้นตอนของการทำเกษตร ได้แก่ การปรับปรุงพันธุ์และเมล็ดพันธุ์พืช, เทคโนโลยีการเพาะปลูก, การเก็บรักษา, ระบบความเย็น, บรรจุภัณฑ์, การประมวลผล น้ำหนัก และการตีฉลาก, เทคโนโลยีการตรวจสอบและรับรองคุณภาพผลิตภัณฑ์, การให้คำที่ปรึกษาด้านโลจิสติกและการขนส่ง, เครื่องมือและอุปกรณ์การเกษตร และเทคโนโลยีเรือนกระจก และที่ได้รับความสนใจอย่างมากจากผู้ซื้อนานาประเทศคือ พาวิลเลี่ยนนานาชาติภายในงาน อันได้แก่ พาวิลเลี่ยนจากเยอรมนี, เนเธอร์แลนด์, สเปน, ไต้หวัน และ บูทจากภาครัฐบาลของไทย ทั้งกรมส่งเสริมการเกษตร และ กรมวิชาการเกษตร กระทรวงเกษตรและสหกรณ์

ภายในงานอะกริเทคนิก้า เอเชีย 2017 ซึ่งเป็นครั้งแรกของการจัดงานในภูมิภาคเอเชีย ได้รับการตอบรับอย่างล้นหลามจากนักธุรกิจชั้นนำนานาประเทศ โดยเฉพาะในภูมิภาคเอเชีย มีผู้ประกอบการทั้งสิ้นกว่า 89 บริษัท จาก 20 ประเทศ โดยครอบคลุมเทคโนโลยีเครื่องจักรกลการเกษตรและรถแทรกเตอร์ ตั้งแต่ขั้นตอนการเตรียมดิน เพาะปลูก หยอดเมล็ดพันธุ์ ระบบน้ำ การเก็บเกี่ยวผลผลิต ตลอดจนการเก็บรักษา ขนส่ง และการผลิตพลังงานชีวภาพ โดยมุ่งเน้นไปที่การปลูกพืชเศรษฐกิจของภูมิภาคเอเชีย ได้แก่ ข้าว อ้อย มันสำปะหลัง มันฝรั่ง ข้าวโพดเลี้ยงสัตว์ ปาล์มน้ำมัน และมีพาวิลเลี่ยนเด่น 2 ประเทศคือ พาวิลเลี่ยนจากประเทศจีนที่ขนกว่า 10 บริษัทมานำเสนอนวัตกรรมภายในงาน และพาวิลเลี่ยนของประเทศไต้หวันซึ่งก็ได้รับความสนใจอย่างมากเช่นเดียวกัน ไฮไลท์ที่สำคัญของงานอะกริเทคนิก้า เอเชีย ที่ได้รับความสนใจจากผู้เข้าชมงานต่างชาติ คือ การประชุมและสัมมนาเทคนิคการใช้งานเครื่องจักรกลเกษตรขั้นสูงที่นำเสนอโดยผู้เชี่ยวชาญจากบริษัทชั้นนำจากยุโรป ซึ่งตลอด 3 วันของการจัดงาน ทั้งฮอร์ติ เอเชีย และ อะกริเทคนิก้า เอเชีย 2017 นับเป็นการจัดงานครั้งยิ่งใหญ่ที่นำรายได้เข้าสู่ประเทศราวหมื่นล้านบาท

อีกหนึ่งแคมเปญที่สำคัญที่ได้รับการตอบรับอย่างล้นหลามจากนานาประเทศคือ Hosted Buyer Program โปรเจคพิเศษที่นำผู้ซื้อรายใหญ่จากทั่วโลกมาเปิดตลาดและลงทุนในเอเชีย อาทิ บริษัทผู้ผลิตชั้นนำ, เจ้าของฟาร์ม, เกษตรกร, นักลงทุน, ผู้จัดจำหน่าย, ผู้แทนจำหน่าย, ผู้มีอำนาจตัดสินใจ และผู้บริหารระดับสูงในแวดวงอุตสาหกรรมเกษตรทุกประเภทกว่า 500 ราย และทางผู้จัดได้คัดเลือกผู้ซื้อรายใหญ่ที่มาชมงานเพียง 300 รายเท่านั้น โดยมีบริษัทชั้นนำอย่าง An Giang Fruit-Vegetables & Foodstuff JSC (Antesco), Cargill Indonesia, Caudatfarm, Charoen Pokphand Produce Co., Ltd., Dalat Hasfarm Ltd., Dole Philippines Incorporated, Japan Agricultural Cooperative Association ฯลฯ ซึ่งผลตอบรับการโครงการนี้ ทำให้เกิดการเจรจาธุรกิจกว่า 830 ครั้ง และเกิดการซื้อขายเทคโนโลยีระหว่างประเทศอย่างชัดเจนที่สุดอีกโครงการหนึ่ง

คุณนิโน กรุตต์เก กรรมการผู้จัดการ บริษัท วีเอ็นยู เอ็กซิบิชั่นส์ แถลงถึงการจัดงานฮอร์ติ เอเชีย และ งานอะกริเทคนิก้า เอเชีย ในครั้งต่อไป โดยให้ข้อมูลว่า ปีนี้เป็นอีกครั้งที่เราประสบความสำเร็จอย่างเกินความคาดหมาย ทั้งในด้านการจัดงาน ผู้เข้าชมงาน ผู้ซื้อและผู้จัดแสดงงาน รวมทั้งยังสะท้อนภาพลักษณ์ประเทศไทยในฐานะศูนย์กลางเทคโนโลยีและนวัตกรรมของอุตสาหกรรมเกษตรแห่งภูมิภาคเอเชียอย่างแท้จริง และการจัดงานครั้งนี้จะสำเร็จลุล่วงด้วยดีไม่ได้หากขาดการสนับสนุนจากพันธมิตรที่สำคัญอย่าง ดีแอลจี อินเตอร์เนชัลแนล (สมาคมเกษตร เยอรมนี) ที่ทำงานหนักร่วมกันเพื่อสร้างอะกริเทคนิก้า เอเชีย สำหรับภูมิภาคเอเชียเป็นครั้งแรก และรวมกันพัฒนางานฮอร์ติ เอเชีย ให้มีความเป็นสากลมากขึ้น นอกจากนั้นเรายังตระหนักดีถึงความร่วมมือทุกภาคส่วน ทั้งกรมส่งเสริมการเกษตร, กรมวิชาการเกษตร กระทรวงเกษตรและสหกรณ์, กระทรวงเศรษฐกิจและการค้าจากประเทศเนเธอร์แลนด์, สมาคมพืชสวนแห่งประเทศไทย, สถานทูตเยอรมนีและสถานทูตเนเธอร์แลนด์, ชมรมอนุรักษ์น้ำมันมะพร้าวแห่งประเทศไทย, สมาคมเกษตรแห่งเยอรมนี และสำนักงานส่งเสริมการจัดประชุมและนิทรรศการ (องค์การมหาชน) ที่ให้การสนับสนุนการจัดงานครั้งนี้อย่างดี อย่างไรก็ตาม งานฮอร์ติ เอเชีย ครั้งที่ 6 และ งานอะกริเทคนิก้า เอเชีย ครั้งที่ 2 จะกลับมาอีกครั้งในวันที่ 22-24 สิงหาคม 2561 ณ ฮอลล์ 98-99 ไบเทค กรุงเทพฯ สำหรับผู้ประกอบการที่สนใจจองพื้นที่ในราคาพิเศษ สามารถติดต่อของรายละเอียดเพิ่มเติมได้ที่ www.horti-asia.com และ [www.agritechnica-asia.com](http://www.agritechnica-asia.com) หรือโทร. 02-670-0900

ติดต่อฝ่ายโครงการ ติดต่อ คุณชินกฤต วิภาวกิจ / 02-670-0900 ต่อ 105 / [chinakit.vip@vnuexhibitionsap.com](mailto:chinakit.vip@vnuexhibitionsap.com)

ติดต่อฝ่ายประชาสัมพันธ์ ติดต่อ คุณแสงทิพ เตชะปฏิภาณดี / 02-670-0900 ต่อ 122 / [saengtip.won@vnuexhibitionsap.com](mailto:saengtip.won@vnuexhibitionsap.com)